БЪЛГАРСКА АСОЦИАЦИЯ НА ЛИЦЕНЗИРАНИТЕ ИНВЕСТИЦИОННИ ПОСРЕДНИЦИ

БАЛИП

Изх. № 06 /07.03.2018Г.

ДО

ПАРЛАМЕНТАРНА КОМИСИЯ ПО ВЪТРЕШНА СИГУРНОСТ И ОБЩЕСТВЕН РЕД

НА ВНИМАНИЕТО НА:

Г-Н ЦВЕТАН ЦВЕТАНОВ,

ПРЕДСЕДАТЕЛ НА

ПАРЛАМЕНТАРНА КОМИСИЯ ПО ВЪТРЕШНА СИГУРНОСТ И ОБЩЕСТВЕН РЕД

ОТНОСНО: Доклад № 853-06-3/02.03.2018 г. по Законопроект за мерките срещу изпирането на пари (Законопроект/Закон),№702-01-14, внесен от Министерски съвет на 22 август 2017 г., приет на първо гласуване на 6 октомври 2017 г.

УВАЖАЕМИ ДАМИ И ГОСПОДА, УВАЖАЕМИ ГОСПОДИН ЦВЕТАНОВ,

Във връзка с публикувания Доклад на интернет страницата на Народно събрание, считаме Законопроекта към настоящия момент за усъвършенстван, отстранени са повечето неясни положения и практически пречки по прилагането му. Същевременно някои от предложенията на БАЛИП не са приети. Направи впечатление още, че делегациите към поднормативния акт по прилагане на Закона остават, въпреки изразената позиция при проведените срещи през м. октомври 2017 г. Поради това, а и предвид изключителната важност на Правилника за прилагане на мерките срещу изпирането на пари, продължаваме да настояваме да вземем активно участие при изготвянето му и той да се съгласува с браншовите асоциации.

Както не веднъж сме изтъквали, приветстваме откритата, конструктивна и диалогична позиция на Министерство на вътрешните работи, и Държавна агенция „Национална сигурност", на които благодарим за проведените предварителни консултации. БАЛИП открито и недвусмислено желае да сътрудничи на всички държавни органи във връзка с изготвянето на нормативни и поднормативни актове в областта на мерките за превенция и противодействие изпирането на пари и финансиране на тероризма.

Високо ценим всяка промяна в законодателството, плод на съвместни експертни  
дискусии, както и споделянето на най-добри практики между заинтересованите лица!  
Считаме този диалог за необходим и конструктивен. ^

БорЬагта Визтезз То\л/ег5, То\л/ег В, Р1. 12, 5 1\_асЬе2аг51:апсЬеу51г. 5оЯа 1756, Ви1§апа